Mauricius de Barges laudante uxore sua Oldierna dedit Deo et sancte Marie Cistercii locum quendam ad molendinum construendum qui situs est juxta Salun la Capella ex quo videlicet molendino nichil sibi penitus retinuit preter unum diem in septimana. Propter quod promisit se garantiam portaturum ubicumque necessitas exegisset. Testes: Robertus et Haimo atque alius Robertus monachi cistercienses, Wilannus presbiter de Fainai, Anserus et filius ejus Divion, Pontius de Fainai, Dominicus de Salun.